Iż-Żurrieq

Iż-Żurrieq hu wieħed mill-eqdem irħula ta' Malta b'popolazzjoni ta' 12,842 ruħ (2024). Jinsab fin-Nofsinhar ta' Malta. Kien diġà parroċċa fl-1436 u l-knisja parrokkjali hi ddedikata lil Santa Katarina ta' Lixandra. Attrazzjonijiet turistiċi L-akbar attrazzjoni turistika fiż-Żurrieq hija l-Ħnejja, magħrufa bħala Blue Grotto bl-Ingliż għar-raġunijiet turistiċi. Iż-Żrieraq għadhom isejħulha l-Ħnejja. Magħrufa l-aktar minħabba l-kulur kaħlani tal-baħar ta' ġo fiha. Biex tasal sal-Ħnejja trid taqbad dgħajsa minn Wied iż-Żurrieq. Ġawhra kulturali oħra fiż-Żurrieq hi l-Mitħna tax-Xarolla. Dil-mitħna tinsab fit-tarf taż-Żurrieq, ħdejn Ħal Safi. Waqt xi restawr li kien qed isir ftit tas-snin ilu kienu nkixfu wkoll xi katakombi, sewwasew taħt il-mitħna. Insibu ukoll Torri ta' epoka Punika gewwa d-dar tal-Arċipriet, fdalijiet ta' kappella f'tal-Baqqari li hija mibnija fuq fdalijiet Rumani, fdalijiet ta' Torrijiet Rumani jinsabu ukoll qrib din iż-żona. Insemmu wkoll numru sabiħ ta' Knejjes u kappelli u li nsibu f'dan ir-raħal pittoresk fosthom il-Knisja Parrokjali ddedikata lil Santa Katarina ta' Lixandra u l-Kappella Medjevali li nsibu f'Ħal Millieri ddedikata lil-Lunzjata. Iż-Żurrieq magħruf ukoll għall-festi tiegħu li jiġu miżmuma fis-Sajf. L-ikbar waħda, ddedikata għall-Madonna tal-Karmnu tiġi ċċelebrata fit-tielet jew ir-raba' Ħadd ta' Lulju. Il-festa titulari f' ġieħ Santa Katerina ta' Lixandra Verġni u Martri tiġi ċċelebrata fl-ewwel Ħadd ta' Settembru. Il-festi jibdew mill-Ħadd ta' qabel u jdumu għaddejjin ġimgħa sħiħa. Fihom zewg lati maġġuri, dak intern li jirrigwarda l-Funzjonijiet reliġjużi, t-Tridu, l-Paniġierku u l-Purċisjoni, u l-Festi esterni li jinkludu l-murtali u il-marċi. Ġemellaġġi Iż-Żurrieq għandu ftehim fuq bażi ta' ġemmellaġġ ma' tliet postijiet fl-Ewropa. Dawn huma: Borgo Maggiore (San Marino) Morphou (Ċipru) Angermünde (Ġermanja) Il-ftehim mal-belt ta' Angermünde sar fit-2 t'Ottubru 2007. Fih, iż-żewġ lokalitajiet qablu li jippromovu r-rabtiet kulturali, sportivi u bdil ta' żgħażagħ bejniethom. Knejjes u Kappelli Knisja Parrokkjali ddedikata lil Santa Katarina ta' Lixandra Kappella ta' Bubaqra dedikata għall-Assunzjoni ta' Marija Kappella tan-Nigret ddedikata għall-Immakulata Kunċizzjoni ta' Marija Kappelel ta' Ħal Millieri: Iddedikati għall-Lunzjata u San Ġwann Kappella ta' San Leon, twaqqfet fiċ-Ċimiterju Parrokkjali ta' Bubaqra Kappella ta' Sant'Agata Kappella ta' San Ġakbu Kappella ta' San Bartilmew Kappella ta' Sant Andrija Kappella ta' San Luqa Festi Santa Katarina ta' Lixandra Madonna tal-Karmnu Madonna tar-Rużarju San Ġużepp Santu Rokku Santa Klementina Qalb ta' Ġesù, iċċelebrata fil-Knisja Parrokkjali u wkoll fin-Nigret. Immakulata Kunċizzjoni, iċċelebrata fin-Nigret. Korpus Christi Santa Marija, iċċelebrata f'Bubaqra Toroq Żoni Ħoloq esterni talkarmnuzurrieq.org stcatherineband.org.mt Zurrieq.com Referenzi